section_heading: Radnja
paragraph_text: Sporedna radnja otkriva druge primjere Annienog "dara". Buddy Cole (Giovanni Ribisi) gaji intenzivnu mržnju prema svojem ocu i stalno ima nastupe naizgled neprovociranog bijesa, uključujući izgrede s Annie i Donniejem. Annie je zauzeta i ne želi slušati uspaničenog i vulgarnog Buddyja koji joj pokuša objasniti zašto mrzi oca. On je upita: "Ako pogledam u plavi dijamant, da li ću umrijeti?", ali ne objasni zašto. Ona ga ne razumije i otarasi ga se. Ubrzo ju nazove histerična Buddyjeva majka i kaže da dođe u njihovu kuću jer se Buddy slomio i zavezao oca za stolac. Buddy zapali oca, i kad ga Annie pokuša spriječiti, on joj pokaže tetovažu plavog dijamanta na očevom pupku. Otkrije se da je njegov otac iskoristio njegovo krhko mentalno stanje i prisilio ga na felaciju. Kola hitne pomoći odvezu oca, a Buddyja odvezu u psihijatrijsku ustanovu.